बुटवलमा इण्डियन आइडल प्रशान्त तामाङको लाइभ कन्सर्ट नेपाली मूलका इण्डियन आइडल प्रशान्त तामाङको लाइभ कन्सर्टमा बुटवल तथा आसपासका संगीतप्रेमीहरु मंगलबार दिनभर सबै कुरा बिर्सेर गीतसंगीतको नशामा रमाए ।
बुटवलको कालिका मावि मैदानमा दिउँसो २ बजेपछि शुरु भएको कार्यक्रममा चर्को गर्मीको पर्वाह नगरी दर्शकहरुले प्रशान्त लगायत सबै कलाकारलाई साथ दिएर हौसला बढाए । तेस्रो इण्डियन आइडल बनेपछि काठमाडौं र पोखरापछि पहिलोपटक बुटवल आएका प्रशान्तले ‘बीर गोर्खालीको छोरो म, कान्छा मेरो नाम र असारे महिनामा पानी’ बोलका गीत गाउँदा अधिकांश दर्शकले लगातार ताली बजाएर साथ दिएका थिए भने केहीले गाएरै ।
दार्जिलिङका नेपाली प्रशान्त तामाङ यतिबेला इण्डियन आइडलको होडमा सहभागी छन्। यतिबेला दार्जिलिङबासी नेपाली गायक तामाङलाई इण्डियन आइडलमा विजयी बनाउंन मोर्चा नै कसेका छन्। भारतीय पुलिस फोर्स पनि आफ्ना जवान तामाङलाई जिताउंन कम्मर कसेका छन्।